# Fakamā‘o po‘opo ‘o e Pepa ki he Fetalanoa‘akí i

### Fepueli 2025

Ko e pepa ko ‘ení ko ha fakamā‘opo‘opo ia ‘o e Pepa ki he Fetalanoa‘akí (Discussion Document).

Ko ha konga ia ‘o e ngāue ke fokotu‘u ma‘u ‘a e Disability Support System (DSS). ‘E ‘i ai ‘a e ngāue ‘amui ange ke fakaivia ‘a e DSS.

‘Oku lava ke ma‘u atu ‘a e Pepa kakato ki he Fetalanoa‘akí pea mo e fakaikiiki kotoa ki he fetalanoa‘akí (consultation) ‘i he [www.disabilitysupport.govt.nz](http://www.disabilitysupport.govt.nz)

Ko e pepa fakamā‘opo‘opo ko ‘ení ‘oku kau ki ai ‘a e ngaahi tōpiki mo e ngaahi fehu‘i ki he fetalanoa‘akí.

Te ke lava ‘o fili ‘a e fehu‘i te ke fiema‘u ke ke talí ko ha konga ho‘o fakahū fakakaukaú (submission).

### Tōpiki 1: Fakalelei‘i ‘a e founga ‘oku vakai‘i ‘aki ‘a e ngaahi fiema‘u ‘a e kakai ‘oku ‘i ai honau faingata‘a‘ia fakaesinó, mo e founga ‘oku vahevahe atu ‘aki ‘a e tokoní

‘Oku kau ki heni ‘a e ngaahi liliu ‘oku fokotu‘u atu ki he founga ‘oku vakai‘i ‘aki ‘a e ngaahi fiema‘u ‘a e kakaí mo e founga faitu‘utu‘uni fekau‘aki mo e tokoni ‘oku nau ma‘u atú.

‘Oku kau ki ai ‘a hono vakai‘i ‘o fakafou ‘i ha Needs Assessment Service Co-ordination (NASC). ‘Oku ‘ikai kau ki ai ‘a e vakai‘i fekau‘aki mo e Enabling Good Lives (EGL).

### Fakapapau‘i ‘oku fakahoko tatau ma‘u pē ‘a e ngāue ki hono fakahoko ‘o e vakai‘í

**Fehu‘i 1:** Ko e hā ‘a e ngaahi liliu te ke lava ‘o fokotu‘u mai ke fakapapau‘i ‘oku tuha mo taau, hokohoko tatau, mo ‘ata ki tu‘a ‘a e me‘angāue mo e founga ngāue ki he vakai‘i (assessment)? Te ke fie fokotu‘u mai ‘o hangē ko ‘ení ke fakahoko ia: ‘i ha feitu‘u kehe; ‘o a‘u tonu ki ai, pe ‘ikai; ke tokoni‘i kehe ia; pe ke ke ma‘u atu ha fakamatala kehe fekau‘aki mo ia kimu‘a pe ‘i he hili hono fakahoko ‘o e vakai‘í.

### Fakalelei‘i ‘a e founga ‘oku fakakau ai ‘e he me‘angāue ki hono fakahoko ‘o e vakai‘í ‘a e ngaahi tūkunga kehekehe ‘oku hoko ‘i he faingata‘a‘ia fakaesinó

**Fehu‘i 2:** Ko e hā ‘a e fakamatala ‘oku fiema‘u ke tātānaki ‘e he me‘angāue ki hono fakahoko ‘o e vakai‘í fekau‘aki mo koe mo ho ngaahi tūkungá ke fakapapau‘i te ne lava ‘o ‘ilo‘i ‘a e tokoni ‘okú ke fiema‘u?

### Vakai‘i ‘a e ngaahi fiema‘u ‘a e fāmilí/kāingá mo e kau tauhí

**Fehu’i 3:** ‘Okú ke poupou‘i ‘a hono vakai‘i fakapatonu ‘a e ngaahi fiema‘u ‘a e kau tauhí fakataha mo e ngaahi fiema‘u ‘a e tokotaha faingata‘a‘ia fakaesino? Ko e hā hono ‘uhinga ke fakahoko ai iá/Ko e hā hono ‘uhinga ke ‘oua ‘e fakahoko ai ia?

**Fehu’i 4:** Ko e hā ‘a e ngaahi me‘a ke vakavakai‘i ‘i he ‘ene fekau‘aki mo e tūkunga ‘oku ‘i ai ‘a e tokotaha tauhí ke fakafehokotaki ai kinautolu ki he, pe ‘oatu ‘a e tokoni ‘oku fiema‘u?

### Fakapapau‘i ‘oku hokohoko hono feau ‘e he ngaahi sēvesi mo e tokoni ‘oku ma‘u atu ‘e ha tokotaha ki he ‘ene ngaahi fiema‘ú

**Fehu’i 5:** ‘Oku tu‘o fiha hono toe vakai‘i pe vakai‘i fo‘ou ho‘o ngaahi fiema‘ú mo e sēvesí/tokoni?

**Fehu’i 6:** Ko e hā ‘a e ngaahi liliu ki ho tūkungá ‘okú ke fakakaukau ‘oku ‘uhinga ai hano fiema‘u ke toe vakai‘i pe vakai‘i fo‘ou ho‘o ngaahi sēvesí/tokoni?

**Fehu’i 7:** ‘Okú ke fakakaukau ‘e tu‘o fiha nai ‘a e fiema‘u ke toe vakai‘i pe vakai‘i fo‘ou ho‘o ngaahi sēvesí / tokoni? (Hangē ko ‘ení, ta‘u kotoa pē, fakata‘u ua, fakata‘u tolu, pe fakata‘u nima.)

### Tokoni‘i koe ke ma‘u atu ‘a e tokoni ‘oku ‘ikai ke ala ma‘u atu ‘i he DSS

‘Oku mau fokotu‘u atu ke ‘ilo‘i ‘e he NASCs ‘a e ngaahi tokoni ‘oku ala ma‘u atú fakafou ‘i he ngaahi potungāue kehé pea ‘oatu mo e fakahinohino ki he founga hono ma‘u atu kinautolú.

‘E tokoni eni ke fakapapau‘i ‘oku toki ngāue‘aki pē ‘a e DSS ki he tokoni ‘oku ‘ikai toe ma‘u atu ‘i ha feitu‘u kehe.

**Fehu’i 8:** Ko e hā ‘a e fakamatala pe tokoni ‘e ala ‘oatu ‘e he NASCs te ne tokoni‘i koe ke ma‘u atu ‘a e ngaahi sēvesí, ‘i tu‘a ‘i he DSS, ‘a ia te ke ala ‘atā ki ai?

## Tōpiki 2: Vakai‘i ‘o e fakapa‘anga ‘oku ngaofe ngofuá (flexible funding), mo e founga ‘e ala faka‘aonga‘i ‘akí

‘Oku ‘i ai ‘a e founga ‘e ua ke fili mei ai ki hono liliu ‘a e founga hono faka‘aonga‘i ‘o e fakapa‘anga ‘oku ngaofe ngofuá:

**Founga 1 – Fakafehokotaki ‘a e fakapa‘anga ‘oku ngaofe ngofuá ki he palani ‘a e tokotaha ko iá, ‘o pule‘i ‘a e founga ‘oku faka‘aonga‘i akí**

**Founga 2 – Fakalelei‘i ‘a e lisi lolotonga ki he me‘a ‘e lava mo ‘ikai lava ‘o fakapa‘anga ‘aki ‘a e pa‘anga ngaofe ngofuá**

**Fehu’i 9:** ‘Okú ke sai‘ia ‘i he Founga 1 (fakafehokotaki ‘a e fakapa‘anga ‘oku ngaofe ngofuá ki he palani ‘a e tokotaha ko iá, ‘o pule‘i ‘a e founga ‘oku faka‘aonga‘i ‘akí) pe Founga 2 ( fakalelei‘i ‘a e lisi lolotonga ki he me‘a ‘e lava mo ‘ikai lava ‘o fakapa‘anga ‘aki ‘a e pa‘anga ‘oku ngaofe ngofuá)? Ko e hā hono ‘uhinga?

**Fehu’i 10:** ‘Oku ‘i ai ha‘o fokotu‘u fakakaukau ki he founga ‘e ala faka‘aonga‘i ai ‘a e fakapa‘anga ‘oku ngaofe ngofuá ke ‘oatu ki he kakai ‘oku ‘oku faingata‘a‘ia fakaesinó mo e kau tauhí ha ngaahi founga ke fili mei ai, mapule‘í mo e tu‘unga ngaofe ngofua ‘e ala lavá, ka e kei ma‘u pē ‘a e ‘ata ki tu‘á mo e fakapapau ‘oku ngāue lelei ‘aki ‘a e pa‘angá, pea tokoni‘i foki ‘a e ngaahi ola ‘oku fiema‘u?

### Tuku mai ‘o e makatu‘unga ki hono ma‘u atu ‘o e fakapa‘anga ‘oku ngaofe ngofuá

**Fehu’i 11:** ‘Okú ke poupou‘i ‘a hono tuku mai ‘o e ngaahi makatu‘unga ki hono ma‘u atu ‘o e fakapa‘anga ‘oku ngaofe ngofua? Kātaki ‘o fakahā mai ke mau ‘ilo‘i ‘a e ‘uhinga ki ho‘o poupoú, pe ‘uhinga ‘oku ‘ikai ai ke ke poupou‘i?

**Fehu’i 12:** Ko fē ‘i he ngaahi makatu‘unga ko ‘eni ki hono ma‘u atu ‘o e fakapa‘anga ‘oku ngaofe ngofuá ‘okú ke loto ki ai pe ‘ikai loto ki ai ‘i hono fakakaú mo e ‘uhinga ki ai? (Fili kotoa ‘a ia ‘okú ke fakakaukau ‘oku totonu ke ngāue‘akí.)

**12a.** Faka‘aonga‘i ‘o e fakapa‘anga ‘oku ngaofe ngofuá ko ha konga ia ‘o ha palani kuo felotoi ki ai pea ‘oku fakafehokotaki ia ki ha fiema‘u fakapatonu.

Loto ki ai/‘Ikai Loto ki ai

Ko e hā hono ‘uhinga ke fakahoko ai iá/Ko e hā hono ‘uhinga ke ‘oua ‘e fakahoko ai ia?

**12b.** Oku lava ‘e he kakai faingata‘a‘ia fakaesinó mo/pe ‘e honau fāmilí/kāingá/kau tauhí ‘o mapule‘i ‘a e ngaahi fatongia ki he fakapa‘anga ‘oku ngaofe ngofuá.

Loto ki ai/‘Ikai Loto ki ai

Ko e hā hono ‘uhinga ke fakahoko ai iá/Ko e hā hono ‘uhinga ke ‘oua ‘e fakahoko ai ia?

**12c.** ‘E faka‘aonga‘i ‘a e fakapa‘anga ‘oku ngaofe ngofuá ke fakatau ‘aki ha sēvesi pe tokoni ‘oku ‘oatu ‘e he DSS fakafou ‘i he ‘ene ngaahi sēvesi/tokoni ‘oku ‘oatu fakakonitulekí, te ne fakaai ‘a hono tokoni‘i ‘o ha tokotaha ‘oku faingata‘a‘ia fakaesino, pea ‘oku ‘i ai hono lelei ke faka‘aonga‘i ‘a e fakapa‘anga ‘oku ngaofe ngofuá ke fakatau ‘aki ia (hangē ko e fakafaingofua‘i ange hono fokotu‘utu‘ú (scheduling), ‘oku ofi ange ki he feitu‘u ‘oku nofo ai ‘a e tokotaha ko iá etc).

Loto ki ai/‘Ikai Loto ki ai

Ko e hā hono ‘uhinga ke fakahoko ai iá/Ko e hā hono ‘uhinga ke ‘oua ‘e fakahoko ai ia?

**12d.** ‘E fakaai ‘e he fakapa‘anga ‘oku ngaofe ngofuá ha faikehekehe ‘i he sēvesí, ‘a ia ‘oku ‘ikai ala ma‘u atu ai ‘a e sēvesí, pe fe‘unga mo e tokotaha ko iá.

Loto ki ai/‘Ikai Loto ki ai

Ko e hā hono ‘uhinga ke fakahoko ai iá/Ko e hā hono ‘uhinga ke ‘oua ‘e fakahoko ai ia?

**12e.** Ko e fakamole ki he tokoni pe sēvesí ‘e fakapa‘angá ‘e ‘ikai ke mamafa ange ia ‘i ha ngaahi founga kehe ‘e ma‘u atu ai ‘a e tokoní.

Loto ki ai/‘Ikai Loto ki ai

Ko e hā hono ‘uhinga ke fakahoko ai iá/Ko e hā hono ‘uhinga ke ‘oua ‘e fakahoko ai ia?

**12f.** ‘E fakaivia ‘e he fakapa‘anga ‘oku ngaofe ngofuá ha tokotaha ke ne fakatau pe ma‘u atu ‘a e sēvesi ‘oku ‘amanaki ke ne fakasi‘isi‘i ai ‘a e ngaahi fiema‘u tokoni ‘a ha tokotaha ‘i he kaha‘ú.

Loto ki ai/‘Ikai Loto ki ai

Ko e hā hono ‘uhinga ke fakahoko ai iá/Ko e hā hono ‘uhinga ke ‘oua ‘e fakahoko ai ia?

**Fehu’i 13:** Te ke lava ‘o fokotu‘u mai ha makatu‘unga kehe ki hono ma‘u atu ‘o e fakapa‘anga ‘oku ngaofe ngofuá ‘o tānaki atu, pe kehe meí he ngaahi me‘a ‘i ‘olunga? Kapau ‘oku ‘i ai ha‘o ngaahi fokotu‘u fakakaukau, kātaki ‘o fakamatala‘i ‘a e ‘uhinga ‘okú ke fakakaukau ai ‘e ‘aonga kiate kinautolu ‘oku nau ma‘u atu ‘a e fakapa‘anga ‘oku ngaofe ngofuá.

### Fa‘u ‘o ha fakakaukau ke fakahū (submission)

‘Oku ‘atā hono talanoa‘i ‘ení meí he Mōnite 10 ‘o Fepuelí ki he ‘aho Mōnite 24 ‘o Ma‘asi 2025.

Te ke lava ‘o fakahū mai ha‘o fakakaukau ‘aki ha‘o:

* fakafonu ‘a e foomu ki he fakahū fakakaukaú pea ‘īmeili ia ki he: [DSS\_submissions@msd.govt.nz](mailto:DSS_submissions@msd.govt.nz)
* fakahū mai ‘a e fakakaukaú ‘o hiki tepi (audio) pe vitiō pea ‘īmeili ia ki he: [NZSL\_submissions@msd.govt.nz](mailto:NZSL_submissions@msd.govt.nz)
* fakafonu ha savea ‘i he ‘initanetí ‘i he:

[Ministry of Social Development Consultation Hub – Citizen Space (msd.govt.nz)](https://consultations.msd.govt.nz/)

* lī ho‘o fakakaukaú ‘i he meilí ki he:

C/- Disability Support Services

Ministry of Social Development

PO Box 1556

Wellington 6140